กลุ่มธนาคาร...คาดจบปี 2565 แบบ Happy ending
30 ธันวาคม 2565

กลุ่มธนาคาร…คาดจบปี 2565 แบบ Happy ending
-คาดกำไร 4Q65 โตต่อเนื่อง QoQ และ YoY เราคาดว่ากำไรรวม 4Q65 ของธนาคาร 7 แห่งภายใต้การวิเคราะห์ของเราจะโตขึ้น 7% QoQ และ 40% YoY เป็น 4.51 หมื่นลบ. กำไรที่เติบโต QoQ คาดมาจากค่าใช้จ่ายสำรองหนี้สูญ (credit cost) ที่ลดลง ขณะที่กําไรจากการดําเนินงานก่อนตั้งสํารอง (PPOP) ทรงตัว QoQ เพราะเราคาดรายได้ดอกเบี้ยสุทธิ (NII) ดีขึ้นจากอัตราส่วนต่างดอกเบี้ย (NIM) ที่สูงขึ้นซึ่งจะถูกหักล้างด้วยค่าใช้จ่ายดำเนินงาน (opex) ที่จะสูงขึ้นตามฤดูกาล
-กำไรที่เติบโตแข็งแกร่ง YoY คาดมีปัจจัยหนุนจาก NII ที่สูงขึ้นจาก NIM ที่เพิ่มขึ้น หลังจากที่ธนาคารต่างๆ เพิ่มอัตราดอกเบี้ยเงินกู้ และผลขาดทุนด้านเครดิตที่คาดว่าจะเกิดขึ้น (ECL) ที่คาดลดลงอย่างมากจากสภาวะเศรษฐกิจและอุตสาหกรรมท่องเที่ยวที่ดีขึ้นใน 4Q65 เราคาดว่า BBL และ SCB จะรายงานการเติบโตของกำไรที่โดดเด่นทั้ง QoQ และ YoY ใน 4Q65 เราคาดว่า BBL จะรายงานกำไร 4Q65 สูงขึ้น 23% QoQ และ 49% YoY หนุนจาก ECL ที่ลดลงและ NIM ที่เพิ่มขึ้น เราคาดว่า SCB จะรายงานกำไร 4Q65 ที่เติบโต 16% QoQ และ 51% YoY จากรายได้ค่าธรรมเนียมจากธุรกิจประกันผ่านช่องทางธนาคารที่สูงขึ้นตามฤดูกาลและ credit cost ที่ลดลง
-คาดสินเชื่อโดยรวมจะทรงตัว แต่อัตราดอกเบี้ยที่เพิ่มขึ้นเริ่มส่งผลกระทบเชิงบวก เราคาดว่าสินเชื่อรวมของกลุ่มธนาคาร 4Q65 จะทรงตัว QoQ ที่ 11.7 ล้านลบ. เนื่องจากสินเชื่อภาครัฐและการชำระคืนของลูกค้าธุรกิจขนาดใหญ่ที่ลดลงถูกหักล้างจากการเติบโตของสินเชื่อรายย่อยหนุนจากสภาวะเศรษฐกิจที่ดีขึ้น อย่างไรก็ตาม คาด NII จะเติบโตอย่างแข็งแกร่งจาก NIM ที่คาดเพิ่มขึ้นจากอัตราดอกเบี้ยสินเชื่อมาตรฐานที่สูงขึ้นตามอัตราดอกเบี้ยนโยบายที่เพิ่มขึ้น เราคาดว่า PPOP ไตรมาส 4/2565 จะทรงตัว QoQ แต่โตขึ้น 8% YoY เป็น 8.94 หมื่นลบ. ด้วยแรงขับเคลื่อนจาก NIM และรายได้ค่าธรรมเนียมที่เพิ่มขึ้น แต่จะถูกชดเชยด้วย opex ที่สูงขึ้นตามฤดูกาลจากค่าใช้จ่ายการตลาดและพนักงานในไตรมาส 4
-คุณภาพสินทรัพย์ควบคุมได้ เราคาดว่า NPL ratio 4Q65 จะเพิ่มขึ้นเล็กน้อยเป็น 3.6% จาก 3.5% ใน 3Q65 แต่ดีขึ้นเล็กน้อยจาก 3.7% ใน 4Q64 การก่อตัวของ NPL ใหม่คาดจะเพิ่มขึ้นในไตรมาส 4/2565 แต่จะถูกชดเชยจากการตัดหนี้สูญเชิงรุกมากขึ้นและการขาย NPL เราคาดว่าอัตราสำรองต่อหนี้สูญ (coverage ratio) ใน 4Q65 จะยังคงสูงที่ 180% ดังนั้น เราจึงคาดว่า credit cost จะค่อยๆลดลงเหลือ 116bps ใน 4Q65 จาก 121bps ใน 3Q65 และ 155bps ใน 4Q64 เราคาดว่าธนาคารพาณิชย์จะไม่จำเป็นต้องตั้งสำรองพิเศษเผื่อบริหารหนี้เสีย (management overlay) เพิ่มขึ้นจากแนวโน้มการบริโภคในประเทศและอุตสาหกรรมการท่องเที่ยวที่ดีขึ้น
มุมมอง KS
เราคงมุมมองบวกต่อกลุ่มจากประโยชน์ของการปรับขึ้นอัตราดอกเบี้ยนโยบายที่จะถูกรับรู้ในปี 2566 ความกังวลต่อ NPL เริ่มลดลง และความเสี่ยงด้านกฎระเบียบที่น้อยลง หุ้นเด่นของเรายังคงเป็น KTB จากการเปลี่ยนแปลงโครงสร้างพอร์ตและ ROE ที่อยู่ในช่วงขาขึ้น และ TTB การเพิ่มพอร์ตสินเชื่อรายย่อยและการผนึกกำลังกับ TBANK
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #Bankingsector